
         Nr.23/142/2006
BIROUL PERMANENT

AL

CAMEREI DEPUTAŢILOR



Vă înaintăm, alăturat Raportul asupra proiectului de Lege pentru prorogarea termenului prevăzut la art.1 din Ordonanţa de urgenţă a Guvernului nr.168/2005 privind aprobarea scoaterii din rezerva de stat, sub formă de împrumut, a unor cantităţi de combustibili pentru Societatea Comercială de Producere a Energiei Electrice şi Termice „Termoelectrica” - S.A., filialele sale, Complexurile Energetice Craiova, Rovinari şi Turceni, Regia Autonomă pentru Activităţi Nucleare – Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale, transmis cu adresa nr. P.L.x 585 din 29 iunie 2006 pentru dezbatere în fond, în procedură de urgenţă.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

              Nr.23/142/2006
RAPORT

asupra proiectului de Lege pentru prorogarea termenului prevăzut la art.1 din Ordonanţa de urgenţă a Guvernului nr.168/2005 privind aprobarea scoaterii din rezerva de stat, sub formă de împrumut, a unor cantităţi de combustibili pentru Societatea Comercială de Producere a Energiei Electrice şi Termice „Termoelectrica” - S.A., filialele sale, Complexurile Energetice Craiova, Rovinari şi Turceni, Regia Autonomă pentru Activităţi Nucleare – Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale


În conformitate cu prevederile art.95 şi 105 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere şi avizare în fond, în procedură de urgenţă, cu proiectul de Lege pentru prorogarea termenului prevăzut la art.1 din Ordonanţa de urgenţă a Guvernului nr.168/2005 privind aprobarea scoaterii din rezerva de stat, sub formă de împrumut, a unor cantităţi de combustibili pentru Societatea Comercială de Producere a Energiei Electrice şi Termice „Termoelectrica” - S.A., filialele sale, Complexurile Energetice Craiova, Rovinari şi Turceni, Regia Autonomă pentru Activităţi Nucleare – Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale, transmis cu adresa nr. P.L.x 585 din 29 iunie 2006 şi înregistrat cu nr.23/142 din 29 iunie 2006.



În conformitate cu prevederile art.75 din Constituţia României, republicată, Senatul a adoptat proiectul de lege în şedinţa din 26 iunie 2006.

Consiliul Legislativ a avizat favorabil proiectul de lege conform avizului nr.748/26.05.2006.



Proiectul de lege are în vedere prorogarea, până la 31 octombrie 2006, a termenului de restituire a cantităţilor de combustibil împrumutate din rezervele de stat de către S.C. Termoelectrica S.A. şi filialele sale, Complexurile Energetice Craiova, Rovinari şi Turceni, Regia Autonomă pentru Activităţi Nucleare – Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale, termen scadent în iunie 2006.



Întrucât capacitatea utilă reală de stocare din centralele termice şi electrice este ocupată în prezent de stocul rezervă de stat în proporţie de 70% cărbune şi 50% păcură, nu se pot constitui noi stocuri necesare în perioada de iarnă. Pe de altă parte, nerestituirea împrumutului în termen de 180 zile conduce la aplicarea de penalităţi, fapt care ar putea duce la majorarea costului de producţie a energiei electrice şi termice.



În conformitate cu prevederile art.61 din Regulamentul Camerei Deputaţilor, republicat, comisia a examinat proiectul de lege în şedinţa din 4 iulie 2006.



La lucrările comisiei au participat, ca invitaţi, conform prevederilor art.55 din Regulamentul Camerei Deputaţilor, republicat, domnul Darius Meşca – secretar de stat şi domnul Alexandru Săndulescu – director general în Ministerul Economiei şi Comerţului.



La lucrările comisiei au fost prezenţi 21 de deputaţi din totalul de 24 membri ai comisiei.



După dezbateri, membrii Comisiei pentru industrii şi servicii au hotărât, în unanimitate, ca proiectul de Lege pentru prorogarea termenului prevăzut la art.1 din Ordonanţa de urgenţă a Guvernului nr.168/2005 privind aprobarea scoaterii din rezerva de stat, sub formă de împrumut, a unor cantităţi de combustibili pentru Societatea Comercială de Producere a Energiei Electrice şi Termice „Termoelectrica” - S.A., filialele sale, Complexurile Energetice Craiova, Rovinari şi Turceni, Regia Autonomă pentru Activităţi Nucleare – Sucursala „ROMAG-TERMO” şi centralele termice şi electrice de termoficare aflate în administrarea consiliilor judeţene şi locale, să fie supus, spre dezbatere şi adoptare, plenului Camerei Deputaţilor, în forma adoptată de Senat.



Prin conţinutul şi obiectul său de reglementare, proiectul de lege face parte din categoria legilor ordinare.
                  PREŞEDINTE,                                    SECRETAR,

               Dan Ioan Popescu                                  Aurelia Vasile

Consilier,

Silvia Vlăsceanu
PAGE  
2

